
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 27 septembrie 2004

Nr.29/98

R A P O R T

asupra propunerii legislative privind instituirea zilei naţionale a tineretului

(P.L.X 199)
1.În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, cu adresa nr.P.L.X.199 din 14 aprilie 2004, Comisia pentru învăţământ, ştiinţă, tineret şi sport a fost sesizată spre dezbatere şi avizare pe fond cu propunerea legislativă privind instituirea zilei naţionale a tineretului.

Propunerea legislativă a fost avizată de Comisia pentru cultură, arte, mijloace de informare în masă, Comisia pentru buget, finanţe şi bănci, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi. De asemenea, Comisia a avut în vedere şi avizul Consiliului Legislativ, precum şi Punctul de vedere al Guvernului, care nu susţine adoptarea propunerii legislative.

 Propunerea legislativă vizează stabilirea zilei de 2 mai ca Zi Naţională a tineretului.

2. În raport de obiectul şi conţinutul său, propunerea legislativă face parte din categoria legilor ordinare, potrivit prevederilor art.73 din Constituţia României, republicată. 

3. La lucrări au fost prezenţi 20 deputaţi din totalul de 28 membri ai comisiei. La dezbaterea propunerii legislative a participat ca invitaţi, în conformitate cu prevederile art.51 şi 52 din Regulamentul Camerei Deputaţilor, dl.deputat Nicolae Vasilescu, în calitate de iniţiator şi dl.Ionuţ Iavor, vicepreşedintele Autorităţii Naţionale pentru Tineret.

4. Propunerea legislativă a fost respinsă de Senat. Camera Deputaţilor este Camera decizională.

În urma dezbaterii în şedinţa din 22 septembrie 2004, Comisia, cu unanimitate de voturi aprobă propunerea legislativă cu următoarele amendamente:

Nr.

crt.
Text iniţial
Text propus de Comisie

(autorul amendamentului)
Motivare
Camera

decizio

nală

1.
Titlul legii:

Lege privind instituirea Zilei naţionale a tineretului
Text nemodificat



2.
Art.1(1) Se instituie ziua de 2 mai ca Zi naţională a tineretului.

(2) Ziua naţională a tineretului este zi liberă pentru tinerii cu vârsta cuprinsă între 18 şi 35 de ani.
Art.1 Se instituie ziua de 2 mai ca Zi Naţională a Tineretului.

(2) Se elimină

Autor: Comisia
Art.16 alin.(1) din Constituţia României prevede: ,,Cetăţenii sunt egali în faţa legii şi autorităţilor publice, fără privilegii şi fără discriminări.,,


3. 
Art.2. Cu prilejul Zilei naţionale a tineretului se organizează activităţi sociale, culturale, artistice şi sportive şi se difuzează prin mijloacele de informare în masă, materiale care vizează domeniile de interes ale tineretului.
Art.2. Cu prilejul Zilei Naţionale a Tineretului se organizează activităţi sociale, culturale, artistice şi sportive şi se difuzează prin mijloacele de informare în masă, materiale care vizează domeniile de interes ale tineretului.



4.
Art.3. Autorităţile administraţiei publice centrale şi locale, inclusiv unităţile şi serviciile publice din subordinea acestora, care au atribuţii în domeniul tineretului, educaţiei, culturii, sportului, cercetării, turismului, protecţiei mediului, sănătăţii şi finanţelor, precum şi structurile de şi pentru tineret acordă sprijin material, financiar şi organizatoric sărbătoririi Zilei naţionale a tineretului.
Art.3. Autorităţile administraţiei publice centrale şi locale, inclusiv unităţile şi serviciile publice din subordinea acestora, care au atribuţii în domeniul tineretului, educaţiei, culturii, sportului, cercetării, turismului, protecţiei mediului, sănătăţii şi finanţelor, precum şi structurile de şi pentru tineret acordă sprijin material, financiar şi organizatoric sărbătoririi Zilei Naţionale a Tineretului.



5.
Art.4. Societăţile publice de radio şi televiziune au obligaţia de a prevede şi aloca, cu prioritate, spaţii în grilele proprii de programe pentru emisiuni despre problematica tineretului pe parcursul întregii săptămâni calendaristice care precede această zi.
Art.4. În perioada 26 aprilie - 2 mai, Societatea Română de Radiodifuziune şi Societatea Română de Televiziune vor difuza, cu prioritate, emisiuni despre problematica tineretului.

(Autor: deputat Mihai Adrian Mălaimare)

